Xodorkovskiy Trampning g‘alabasi haqida: neft narxining pasayishiga tayyor turing

"YuKOS"ning sobiq rahbari Mixail Xodorkovskiy AQShdagi saylovlarda Donald Trampning g‘alaba qozonishiga munosabat bildirdi. 
"Odamlar targ‘ibotdan ko‘ra ko‘proq narsani hal qiladigan joydagina mo‘'jiza yuz berishi mumkin. O‘zimizga ham shuni tilayman", - deb yozdi u o‘zining Twitter'dagi sahifasida. 
Xodorkovskiy saylovlardagi bunday natijaning iqtisodiy xavfi, xususan neft bahosining tebranishiga ishora qildi. 
"Putinning tarafdorlari Trampning g‘alabasini xohlashgan edi. Mana u g‘olib ham bo‘ldi. Dastavval neft narxining pasayishiga "qo‘l qo‘ying" va Reyganni yodga oling (Reygan doktrinasi nazarda tutilmoqda, uning natijasida neft narxining keskin pasayishi kuzatilgan va sovet iqtisodiyotiga putur yetkazgan)", - deb yozdi u.